钦定古今图书集成/明伦汇编/氏族典/第208卷 > 曹经
## 钦定古今图书集成/明伦汇编/氏族典/第208卷 > 曹经

按《尚友录》，“经字清甫，休宁人。幼颖悟，八岁能遍诵五
经。咸淳戊戌，殿试丙科，授迪功郎、昌化县主簿。博学
知名，撰《文献通考》。癸酉充信州考试官。甲戌赴昌化
簿任，寻转修职郎。乙亥权知县事。戊寅授紫阳书院
长。己卯以寿终，年八十二。”所著有《讲义》四卷，《书槁》《文
槁》《俪槁》各五卷，馀《服膺录》《读书记》《杂作管见》《三场管
见》《泣血录》《过庭录》《课馀杂记》《曹氏家录》《古文选》等书
藏于家。子希文所著书，有《诗文讲义》二卷，《通鉴日纂》
二十四卷，行于世。